《南明山宝相寺十五题 其十四 仙髻峰》
宋代·释显忠

首出众峰间，盘龙势孤耸。云映鬓光浮，月生梳影动。

可握谓新沐，未巾疑乍拢。幸免旦斯理，谁复惭种种。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。